CELEX: 62011CN0142
Language: fi
Date: 2011-03-23 00:00:00
Title: Asia C-142/11: Ennakkoratkaisupyyntö, jonka Jász-Nagykun-Szolnok Megyei Bíróság (Unkari) on esittänyt 23.3.2011 — Péter Dávid v. Nemzeti Adó- és Vámhivatal Észak-alföldi Regionális Adó Főigazgatósága

18.6.2011   
            
            
               FI
            
            
               Euroopan unionin virallinen lehti
            
            
               C 179/10
            
         Ennakkoratkaisupyyntö, jonka Jász-Nagykun-Szolnok Megyei Bíróság (Unkari) on esittänyt 23.3.2011 — Péter Dávid v. Nemzeti Adó- és Vámhivatal Észak-alföldi Regionális Adó Főigazgatósága
   (Asia C-142/11)
   2011/C 179/17
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Jász-Nagykun-Szolnok Megyei Bíróság
   
      Pääasian asianosaiset
   
   
      Kantaja: Péter Dávid
   
      Vastaaja: Nemzeti Adó- és Vámhivatal Észak-alföldi Regionális Adó Főigazgatósága
   
      Ennakkoratkaisukysymykset
   
   
               1)
            
            
               Onko jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (1) muuttamisesta [arvonlisäverotuksen laskuttamiselle asettamien vaatimusten yksinkertaistamiseksi, ajanmukaistamiseksi ja yhdenmukaistamiseksi] 20.12.2001 annettua direktiiviä 2001/115/EY (2) (jäljempänä kuudes direktiivi) ja vuoden 2007 osalta yhteisestä arvonlisäverojärjestelmästä 28.11.2006 annetussa neuvoston direktiivissä 2006/112/EY (3) olevaa arvonlisäveron vähennysoikeutta koskevaa säännöstä tulkittava siten, että veroviranomainen voi ankaraan vastuuseen vedoten rajoittaa arvonlisäveron vähentämiseen oikeutetun verovelvollisen vähennysoikeutta tai evätä sen, jos laskun laatija ei kykene esittämään näyttöä siitä, että muiden aliurakoitsijoiden käyttäminen on tapahtunut lainmukaisesti?
            
         
               2)
            
            
               Silloin, kun veroviranomainen ei ole riitauttanut laskun mukaisen liiketoimen tapahtumista ja lasku täyttää muodollisesti lainsäädännössä asetetut edellytykset, voiko veroviranomainen lainmukaisesti hylätä arvonlisäveron palautusvaatimuksen, jos laskun laatijan käyttämien muiden aliurakoitsijoiden henkilöllisyys ei ole todettavissa tai kun viimeksi mainittujen laatimat laskut eivät ole sääntöjenmukaisia?
            
         
               3)
            
            
               Onko veroviranomaisella, joka on evännyt edellisessä kohdassa tarkoitetulla tavalla oikeuden veron vähentämiseen, velvollisuus esittää menettelyssä näyttö siitä, että veron vähentämiseen oikeutettu verovelvollinen on tiennyt perättäisten aliurakoitsijoiden muodostamassa ketjussa olleiden yritysten sääntöjenvastaisesta — mahdollisesti veron kiertämiseen tähtäävästä — menettelystä tai että se on ollut itse osallisena siihen?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu kuudes neuvoston direktiivi 77/388/ETY (EYVL L 145, s. 1).
   
      (2)  Direktiivin 77/388/ETY muuttamisesta arvonlisäverotuksen laskuttamiselle asettamien vaatimusten yksinkertaistamiseksi, ajanmukaistamiseksi ja yhdenmukaistamiseksi 20.12.2001 annettu neuvoston direktiivi 2001/115/EY (EYVL 2002, L 15, s. 24).
   
      (3)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).